[bookmark: _GoBack]
[image: G_111]ОБЩИНА БУРГАС 		            BURGAS MUNICIPALITY
 8000 Бургас, ул.”Александровска” № 26	                                         26, Aleksandrovska Street, 8000 Burgas, Bulgaria
телефон: 056/840915-19; факс: 056/841314		                         Phone: +35956/840915-19; Fax: +35956/841314
 електронна поща: obshtina@burgas.bg		                         e-mail: obshtina@burgas.bg 
[image: ][image: ]www.burgas.bg                                                                                             www.burgas.bg 


ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

[bookmark: _Hlk200098294]В изпълнение на чл. 38 от Закона за социалните услуги и глава трета, раздел III от Наредбата за планиране на социалните услуги, всяка година кметът на общината организира разработването на годишен план за социалните услуги за следващата календарна година. Съгласно Наредбата за планиране на социалните услуги (НПСУ) първите общински годишни планове за социалните услуги, се изпращат на Агенцията за социално подпомагане  до 31 август на годината, следваща годината на приемането на Националната карта на социалните услуги, т.е. до 31 август 2025 г.
Съгласно чл. 59 от НПСУ, всяка година кметът на съответната община организира разработването на План за социалните услуги за следващата календарна година, който включва:
1. планирането на социалните услуги съгласно Картата;
2. планирането на социалните услуги, които се финансират от общинския бюджет.
Планът на социалните услуги съгласно Картата включва:
· социалните услуги съгласно Картата, които се предоставят на територията на общината и за които вече е осигурено финансиране от държавния бюджет;
· брой лица, за които е осигурена възможност за ползване на услугите;
· мотивирано предложение за намаляване или увеличаване на броя на
потребителите на социални услуги за които е осигурено финансиране;
· новите социални услуги съгласно Картата, които се планира да бъдат създадени в рамките на календарната година, броя на техните потребители и размера на необходимите средства от държавния бюджет за финансирането им;
· социалните услуги, чието предоставяне се планира да бъде прекратено в рамките на календарната година;
· начина, по който общината осигурява и/или планира да осигури предоставянето на социалните услуги (самостоятелно или в комплекс);
· информация и прогноза за необходимите служители за извършване на дейностите по предоставяне на социалните и интегрираните здравно-социални услуги съгласно Картата.
Планът на социалните услуги, които се финансират от общинския бюджет, включва:
· социалните услуги, които се предоставят на територията на общината и за които вече е осигурено финансиране от общинския бюджет;
· брой лица, за които е осигурена възможност за ползване на услугите;
· планирано намаляване или увеличаване на броя на потребителите;
· новите социални услуги, които се планира да бъдат създадени в рамките на календарната година, броя на техните потребители и размера на необходимите средства от общинския бюджет за финансирането им;
· социалните услуги, чието предоставяне се планира да бъде прекратено в рамките на календарната година;
· начина, по който общината осигурява и/или планира да осигури предоставянето на социалните услуги;
· информация и прогноза за необходимите служители за извършване на дейностите по предоставяне на социалните услуги, финансирани от общинския бюджет.
При изготвянето на Плана са участвали заинтересовани страни, на територията на общината –  ръководители на социални услуги, служители, потребители на социалните услуги и техни законни представители, Съвета по въпросите на социалните услуги,  в това число Дирекция „Социално подпомагане“  - гр. Бургас. 
Предложението за проект на общински годишен план за социалните услуги е публикувано на интернет страницата на Община Бургас за срок не по-малко от 30 дни / https://www.burgas.bg/bg/obshtestveno-obsazhdane/obshtestveno-obsazhdane-na-obshtinski-godishen-plan-za-sotsialnite-uslugi-prez-2026-g-na-teritoriyata-na-obshtina-b-u-r-g-a-s/. 
Общинският годишен план за социалните услуги обхваща предвидените дейности за 2026 година и представлява отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда.

Предвид гореизложеното и на основание чл. 21, ал. 1, т. 12 от Закона за местно самоуправление и местна администрация и във връзка с чл. 38 от Закона за социалните услуги, и чл. 63 ал.1 от Наредбата за планиране на социалните услуги, предлагам Общински съвет - Бургас да вземе следното                                                                                                             
                                                        
Р Е Ш Е Н И Е:

[bookmark: _Hlk200110812]1. Приема Общински годишен план за социалните услуги на територията на Община Бургас през 2026г.
2. Предвид необходимостта от своевременно подаване на плана в единната платформа на Агенцията за социално подпомагане /срок до 31.08.2025г./ е обосновано допускането на разпореждане за предварително изпълнение на решението по предходната точка на основание чл. 60, ал. 1 от АПК, поради защита на особено важен социален интерес на обществото. 

Приложение: Общински годишен план за социалните услуги през 2026г.

ДИМИТЪР НИКОЛОВ
КМЕТ НА ОБЩИНА БУРГАС

